**Rámcová dohoda č.
(ďalej len „zmluva“)
uzatvorená podľa § 269 ods. 2, § 409 Obchodného zákonníka, zákon č. 513/1991 Z. z. a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**Čl. 1
Zmluvné strany**

**KUPUJÚCI**

**Názov: Centrum sociálnych služieb AMETYST**

**Sídlo:** Tovarné 117, 094 01 Tovarné

**Zastúpený:** PhDr. Jozef Sabol, riaditeľ CSS AMETYST

**IČO:** 00 696 374

**DIČ:** 2020635485

**Tel./Fax:** 057 44 95 234 / 057 44 95 225

**Bankové spojenie:** štátna pokladnica SR

(ďalej len „kupujúci“)

 **PREDÁVAJÚCI**

**Obchodné meno:**

**Sídlo:**

**Zastúpený:**

**IČO:**

**DIČ:**

**IČ DPH:**

**Bankové spojenie:**

**Kontaktná osoba:**

**Tel.č.:**

**E-mail:**

 (ďalej len „predávajúci“)

Podkladom pre uzavretie tejto zmluvy je výsledok verejného obstarávania vykonaného v súlade so zákonom 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na predmet zákazky **„Kancelárske potreby a tonery“**, ktorej víťazom sa stal predávajúci.

**Čl. 2
Predmet zmluvy**

2.1. Predmetom a účelom tejto zmluvy je ustanoviť zmluvné podmienky pre uzatváranie čiastkových objednávok (ďalej len „objednávok“) medzi predávajúcim a kupujúcim, s cieľom zabezpečiť opakovanú a kontinuálnu dodávku rôznych druhov kancelárskych potrieb a tonerov, vrátane súvisiacich služieb, t. j. dopravy a vyloženia tovaru na miesto dodania podľa špecifikácie uvedenej v Prílohe č. 1: „Ocenený položkovitý zoznam tovaru na predmet zákazky: **Kancelárske potreby a tonery**“ (ďalej len príloha č. 1), pre potreby bežnej prevádzky CSS AMETYST v roku 2023 v závislosti od požiadaviek a potrieb kupujúceho, za podmienok ustanovených touto zmluvou a jednotlivými objednávkami. Dodávané tonery a atramentové náplne musia byť nerepasované, nové, 100% kompatibilné s daným typom tlačiarne, zabalené v originálnom obale, predpísané výrobcom zariadenia.

2.2. Predávajúci sa touto zmluvou zaväzuje zrealizovať dodávky tovarov požadované kupujúcim v zmysle cenovej ponuky, ktorá tvorí prílohu k tejto zmluve a umožniť k dodanému a zaplatenému tovaru nadobudnutie vlastníckeho práva a kupujúci je povinný prevziať predmet plnenia a riadne zaň zaplatiť.

**Čl. 3
Dodávanie predmetu zmluvy**

3.1. Predmet zmluvy nebude dodaný jednorázovo, ale v pravidelných časových intervaloch na základe telefonických, písomných, e-mailových čiastkových objednávok kupujúceho, ktoré budú doručené predávajúcemu najneskôr do 12.00 hod. dňa pred dňom požadovanej doby dodania.

3.2. Kupujúci objednáva tovar prostredníctvom obchodného zástupcu predávajúceho, pričom vystaviť objednávku môže vedúca ekonomiky a vnútornej prevádzky, resp. skladníčka všeobecného materiálu prevádzky CSS AMETYST.

3.3. V objednávke uvedie kupujúci požadovaný sortiment, množstvo, čas a miesto dodania. Objednávkou kupujúci prejaví záujem uzavrieť kúpnu zmluvu. Dodanie tovaru kupujúcemu sa považuje za návrh na uzavretie kúpnej zmluvy zo strany predávajúceho.

3.4. Predávajúci zodpovedá za včasnosť a úplnosť dodávky, ako aj akosť dodaného tovaru v zmysle § 420 Obchodného zákonníka.

3.5. Požadovaný sortiment bude dostupný podľa predloženej cenovej ponuky počas celej doby realizácie zákazky.

**Čl. 4
Termín, miesto plnenia predmetu zmluvy, dodacie a platobné podmienky**

4.1. Termín začatia plnenia, resp. realizácia zákazky: **01. 01. 2023 – 31. 12. 2023**

4.2. Miestom dodania tovaru je sklady všeobecného materiálu CSS AMETYST, Tovarné 117, 094 01 Tovarné.

4.3. Kupujúci sa zaväzuje zabezpečiť písomné preberanie tovaru v jeho prevádzke, a to počas celej pracovnej doby určenej pre danú prevádzku, a to potvrdením dodacieho listu, na ktorom budú uvedené minimálne druh tovaru, množstvo, akosť a cena.

4.4. Predmetom fakturácie bude len skutočne objednaný, dodaný a kupujúcim prebraný druh tovaru podľa nevyhnutnej potreby kupujúceho počas trvania zmluvy. Faktúra musí obsahovať všetky náležitosti v súlade so zákonom č. 431/2002 Z. z. o účtovníctve v znení neskorších predpisov. V prípade, ak faktúra nebude obsahovať všetky náležitosti daňového dokladu alebo bude absentovať dodací list, kupujúci je oprávnený vrátiť ju predávajúcemu do dátumu splatnosti s tým, že prestane plynúť lehota splatnosti tejto faktúry. Predávajúci je povinný faktúru opraviť alebo vystaviť novú s novým dátumom splatnosti.

4.5. Predávajúci doručí kupujúcemu faktúry na jeho adresu uvedenú v tejto zmluve. V prípade, že kupujúci neobdrží z akéhokoľvek dôvodu faktúru v lehote jej splatnosti je povinný to bezodkladne písomne oznámiť predávajúcemu.

4.6. Kúpna cena je splatná na základe faktúr predávajúceho. Úhrada faktúr bude vykonávaná podľa jednotlivých dodávok s termínom splatnosti 14 dní odo dňa doručenia faktúry objednávateľovi, kupujúcemu. Pre účely tejto zmluvy sa za deň úhrady považuje deň odoslania príslušnej finančnej sumy z účtu kupujúceho na účet predávajúceho.

**Čl. 5
Kúpna cena**

5.1. Cena predmetu zmluvy je výsledkom úspešnej ponuky verejného obstarávania vykonaného objednávateľom na predmet zákazky: „**Kancelárske potreby a tonery**“ v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, ktorého právoplatným víťazom sa stal predávajúci. Požadovaný sortiment tovaru bude dostupný podľa predloženej cenovej ponuky počas celej doby realizácie zákazky.

5.2. Zmluvné strany sa dohodli na kúpnej cene tovaru podľa predloženej cenovej ponuky, ktorá je platná počas celej doby dodávky a je súčasťou tejto zmluvy (príloha č. 1). Ceny sú uvedené v EUR, vrátane DPH a dopravy k odberateľovi.

5.3. Zmluvné strany sa dohodli, že cena dojednaná v zmysle bodu 5.2. tohto článku je cenou pevnou, úplnou a nemennou.

5.4. Zmenu cien zazmluvneného tovaru je možné urobiť formou písomného dodatku k zmluve, len so súhlasom oboch strán, ak dôjde k zmene zákonných podmienok pre výpočet DPH a iných administratívnych opatrení štátu alebo iných riadne odôvodnených zmien.

5.5. Vlastnícke právo k tovaru prechádza na kupujúceho zaplatením kúpnej ceny.

**Čl. 6
Zodpovednosť za kvalitu a záručné podmienky**

6.1. Predávajúci je povinný dodať kupujúcemu tovar v akosti a stave spôsobilom na ďalšie používanie. Dodaný tovar má zmluvne dohodnuté vlastnosti, zodpovedá normám a predpisom a nemá vady, ktoré by znižovali schopnosť jeho používania. Za týmto účelom je povinný uložiť tovar na prepravu najvhodnejším spôsobom.

6.2. Kupujúci je povinný prehliadnuť tovar s odbornou starostlivosťou pri dodaní tovaru.

6.3. Predávajúci sa zaväzuje prípadné vady tovaru bezplatne odstrániť bez zbytočného odkladu, na základe oprávnenej písomnej reklamácie objednávateľa.

6.4. Nebezpečenstvo škody na tovare prechádza na kupujúceho prevzatím tovaru od predávajúceho.

**Čl. 7
Sankcie**

7.1. V prípade omeškania dodania tovaru predávajúcim má kupujúci nárok na úrok z omeškania vo výške 0,05 % z hodnoty tovaru za každý deň omeškania.

7.2. V prípade omeškania kupujúceho s plnením jeho peňažného záväzku je predávajúci oprávnený pozastaviť dodávky do preukázania, že záväzok kupujúceho je splnený v plnom rozsahu. Predávajúci je oprávnený odstúpiť od tej časti plnenia, so zaplatením ktorej je kupujúci v omeškaní.

**Čl. 8
Odstúpenie od zmluvy**

8.1. Od tejto zmluvy môže ktorákoľvek zo zmluvných strán odstúpiť v prípadoch, ak druhá zmluvná strana podstatným spôsobom poruší svoju zmluvnú povinnosť, pričom odstúpením od zmluvy táto zmluva zaniká vtedy, keď prejav vôle oprávnenej strany odstúpiť od zmluvy je doručený druhej zmluvnej strane.

8.2. Podstatným porušením zmluvy zo strany predávajúceho sa na účely tejto zmluvy rozumie:

* porušenie kvalitatívnych a sortimentových podmienok, na ktoré bol písomne upozornený a ktoré v požadovanej primeranej lehote neodstránil,
* požadovanie neoprávneného zvýšenia ceny predmetu zmluvy, s ktorou kupujúci nesúhlasil, pretože úprava ceny nebola zmluvne dohodnutá.

8.3. Ukončenie zmluvy je možné iba písomnou formou, písomnosť je potrebné doručiť druhej zmluvnej strane. Výpovedná lehota je jednomesačná a začne plynúť dňom nasledujúcim po doručení výpovede druhej zmluvnej strane.

8.4. K ukončeniu zmluvného vzťahu môže dôjsť aj písomnou dohodou oboch zmluvných strán.

**Čl.9
Záverečné ustanovenia**

9.1. Táto zmluva sa uzatvára na dobu určitú: 01. 01. 2023 – 31. 12. 2023. Neoddeliteľnou súčasťou zmluvy je príloha č.1 – Ocenený položkovitý zoznam tovaru na predmet zákazky: „Kancelárske potreby a tonery“, ktorý je výsledkom verejného obstarávania, ktorého víťazom sa stal predávajúci.

9.2. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni zverejnenia na webovom sídle kupujúceho v zmysle Občianskeho zákonníka v spojení so zákonom č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov. Zmluvné strany týmto dávajú v zmysle zákona č. 18/2018 Z. z. súhlas so spracovaním osobných údajov za účelom zverejnenia tejto zmluvy na webovom sídle predávajúceho.

9.3. Túto zmluvu je možné zmeniť dohodou zmluvných strán formou písomného dodatku zmluvy, avšak musia byť dodržané ustanovenia §18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

9.4. Táto zmluva je vyhotovená v troch vyhotoveniach, z toho predávajúci obdrží jedno vyhotovenie a kupujúci dve vyhotovenia.

9.5. Zmluvné strany si zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou a na znak súhlasu pripájajú podpisy osôb oprávnených podpisovať v ich mene, ktorých totožnosť bola medzi zmluvnými stranami navzájom preukázaná.

 V Tovarnom, dňa .......... V ............................, dňa ..............

 ...................................... ..........................................

 za kupujúceho za predávajúceho
 PhDr. Jozef Sabol
 riaditeľ CSS AMETYST